Soldat arrestert i forbindelse med «Bloody Sunday»-skytingen
Dette melder PSNIs Legacy Investigation Branch, Nord-Irlands egen «cold case»-gruppe på Twitter. Detectives from Legacy Investigation Branch investigating the events of Bloody Sunday have arrested a 66 yo man in Co Antrim this morning. — PSNI (@PoliceServiceNI)10.11.15, 11:57 Nord-Irland: 40 år siden «den blodige søndagen» Mannen som ble arrestert tirsdag skal være tidligere fallskjermsoldat i den britiske hæren. Han er nå inne til avhør hos politiet i Belfast, skriver BBC. Han er den første som blir arrestert i etterforskningen av «den blodige søndagen». Fra arkivet: Før solen gikk ned var dagen kjent som «Bloody Sunday»Bloody Sunday, også kalt Bogside-massakren, fant sted 30. januar 1972 i Londonderry i Nord-Irland. Den søndagen ble det holdt en demonstrasjonsmarsj i protest mot britisk politikk som gikk på å fengsle terrormistenkte uten å stille dem for retten.Demonstrantene hadde lovet en fredelig marsj, men britiske fallskjermsoldater åpnet likevel ild og drepte 14 mennesker, mens 13 andre ble skadet. I april 1972 la den britiske dommeren Lord Widgery frem en rapport som hevdet at det var demonstrantene og ikke soldatene som hadde skylden for skytingen i Derry. Rapporten ble stemplet som en «hvitvasking» av de virkelige forholdene. I 2010 kom den nye granskingsrapporten. Her ble det slått fast at de britiske soldatene skjøt først. I 2012 bestemte dermed det nordirske politiet seg for å starte drapsetterforskning, 40 år etter hendelsen.
Over 40 år etter «den blodige søndagen» har politiet arrestert en mann i 60-årene.